Avengers: Infinity War

Avengers: Infinity War 2018ko superheroi filma da, Anthony eta Joe Russo anaiek zuzendu zutena Christopher Markus eta Stephen McFeelyk idatzitako gidoian oinarrituta. Marvel Studiosek ekoiztua eta Walt Disney Studios Motion Picturesek banatua, Avengers-en sailaren hirugarren filma izan zen, eta Marvelen unibertso zinematografikoko 19.a. 

Ia 70 pertsonaia agertzen dira filmean eta, horren ondorioz, superheroien rolean ari diren aktoreen zerrenda luzea da: Josh Brolin, Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Elizabeth Olsen, Tom Hiddleston, Paul Bettany, Tom Holland, Benedict Cumberbatch, Chris Pratt, Chadwick Boseman, Don Cheadle, Anthony Mackie, Paul Rudd, Zoe Saldana, Bradley Cooper, Dave Bautista, Vin Diesel, Karen Gillan, Pom Klementieff, Benicio Del Toro, Cobie Smulders eta Samuel L. Jackson, besteak beste.

Argumentua 

Avengersek eta haien aliatuek mundua babesten duten bitartean, arrisku berri bat agertzen da itzal kosmikoen artean: Thanos. Asgard suntsitu ondoren, bizirik atera diren asgardiarren ontzia bahitu dute Thanosek eta haren seme-alabek, Espazioko Harria Teseraktetik ateratzeko. Thorrek, Lokik eta Hulkek aurre egiten saiatuko dira, baina ezingo dituzte gelditu. Azken gudarako prestatuko dira.

Aktoreak 
 Robert Downey Jr.: Anthony "Tony" Stark / Iron Man

 Iron Man Tony Stark ingeniari dirudunaren asmakuntza da. Bahituta zegoela, bahitzaileek suntsipen handiko arma bat egiteko bultzatu zutenean, Starkek armadura sortu zuen bere burua askatzeko.

 Chris Evans: Steven "Steve" Rogers / Captain America

 Avengers-en liderretako bat da. Bigarren Mundu Gerran parte hartu zuen, bere gaitasun fisikoak muturreraino hobetu zituen experimentazio suero baten bidez. Izozturik egon da gaur egungo mundu modernoak itzartu den arte.

 Chris Hemsworth: Thor
 Eskandinaviar mitologiako Thor jainkoaren antzera, Thor superheroia ere Odin eta Freyja jainko-jainkosen semea da, Mjölnir mailu magikoaren jabea da, Asgarden jaio eta hezia izan zen, bere haurtzaroko jolaskide eta lagunik onena Loki anaiordea izan zuen, baina berehala arerio eta etsai porrokatuak bilakatu ziren.

 Mark Ruffalo: Bruce Banner doktorea / Hulk
 Hulk Bruce Banner doktorearen alter ego oldarkorra da. Banner istripuz gamma bonba baten erradiazioaren eraginpean jarri zenean sortu zen. Orduan, Banner Hulk bilakatu zen, Bannerren bizitzan arazoak besterik ez zituen ekartzen munstro erraldoia.

 Scarlett Johansson: Natasha Romanoff / Black Widow
 Goi mailako entrenamendua duen espioia, S.H.I.E.L.D-eko agente ohia.

 Jeremy Renner: Clint Barton/Hawkeye
 S.H.I.E.L.D-eko agente ohia, oso trebea da arkuarekin.
 Elizabeth Olsen: Wanda Maximoff edo Scarlet Witch
 Genetikoki alteratutako gizakia, bere botereekin polaritate molekularra kontrolatzen du.

 Paul Bettany: Vision

 Don Cheadle: James "Jim / Rhodey" Rhodes edo War Machine

 Anthony Mackie: Samuel "Sam" Wilson edo Falcon

 Sebastian Stan: James "Bucky" Barnes edo Neguko Soldadua
 Ameriketako Estatu Batuen armadaren soldadu ohia. Bigarren Mundu Gerran HYDRA-k bahitu eta burmuina garbitu zion, honen ondorioz hiltzaile batean bihurtu zen.
 Paul Rudd: Scott Lang edo Ant Man

 Chadwick Boseman - T'Challa edo Black Panther

 Tom Holland: Peter Parker edo Spiderman

 Benedict Cumberbatch: Doctor Stephen Strange

 Chris Pratt: Peter Quill edo Star-Lord

 Zoe Saldana: Gamora

 Dave Bautista: Drax el Destructor

 Bradley Cooper: Rocket Raccoon

 Vin Diesel: Groot / Groot gaztea

 Karen Gillan: Nébula

 Pom Klementieff: Mantis

 Sean Gunn: Kraglin

 Josh Brolin: Thanos

 Tom Hiddleston: Lok
 Benicio del Toro: Taneleer Tivan edo El Coleccionista

 Gwyneth Paltrow: Pepper Potts, Tony Stark-en lagunik hurbilena.

 Cobie Smulders: Maria Hill, S.H.I.E.L.D.-ko espioia, Nick Fury-ren eskuineko eskua da.

 Jon Favreau: Happy Hogan, Tony Stark-en chofer eta laguntzaile pertsonala.

 Tessa Thompson: Valquiria

 Idris Elba: Heimdall

 Benedict Wong: Wong

 Danai Gurira: Okoye

 Letitia Wright: Shuri, Wakandako printzesa, T'Challaren arreba.

 Samuel L. Jackson: Nick Fury, S.H.I.E.L.D.-aren zuzendari ohia, Avengersen ekimenari hasiera eman ziona.

 Stan Lee: Autobus gidaria (kameoa). Autobuseko bidari harrituei "Ez al duzue inoiz espaziontzi bat ikusi?" galdetzen die.

Ekoizpena 
2014ko urrian, Marvelek Avengers: Age of Ultron filmaren bi ataleko sekuelaren berri eman zuen, Avengers: Infinity War. Filme hau 2018ko maiatzaren 4ean estreinatu zen, eta bere sekuela urte bate beranduago kaleratzea aurreikusten da, 2019ko maiatzaren 3an. 2015eko apirilean Marvelek filmeen zuzendariak Anthony eta Joe Russo izango zirela jakinarazi zuen. 2015eko maiatzean, Christopher Markys eta Stephen McFeely-k pelikulen gidoiak idazteko sinatu zuten. Urte bat geroago, Russo anaiak bi filmen tituluak aldatzen ari zirela ezagutarazi zuten, filmak filma bakarraren bi atalak zirela zioen ustearekin amaitzeko. 2016ko urrian, Feigek esan zuen grabaketa 2017ko urtarrilean hasiko zela eta urria edo azarora arte iraungo zuela.

Errodaia 
Filmaren oinarrizko filmaketa 2017ko urtarrilaren 23an hasi zen, Mary Lou  izenarekin, Fayete Countryan (Georgia) kokatutako Pinewood Atlanta Studios-etan, Trent Opaloch argazki-zuzendariarekin. Errodaia 2017ko urria eta azaroaren bitartean amaitu zen. Filmaketa osagarria Eskozian egin zen, Edinburgh, Glasgow eta Eskoziako Lur Garaietan 2017ko otsailatik aurrera.  Errodaia 2017ko ekainaren 15ean amaitu zen , Joe eta Anthony Russo bere Instagram kontuaren bidez adierazi zuten.

Musika 
2016ko ekainean ezagutarazi zen Alain Silvestri, The Avengers pelikularen score-a konposatu zuen musikaria, Infinity War pelikula eta bere sekuelaren score-a konposatuko zuela.

Estreinaldia 
Avengers: Infinity War apirilaren 23an estreinatu zen Kaliforniako Los Ángelesen. Eta, ondoren, apirailaren 27an, Ameriketako Estatu Batuetako gainerako lekuetan.

Trailerra 
Trailerrak 230 milioi erreprodukzio izan zituen lehenengo 24 orduetan, beraz It pelikularen trailerraren errekorra gainditu zuen, 197 milioi erreprodukzio zituena.

Erreferentziak

Kanpo estekak 

Avengers filmak
Estralurtar inbasioei buruzko filmak